
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 194 

24 Φεβρουάριου 1994 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 0,600 στρεμμάτων 
στη θέση Πηγάδια περιφέρειας Κοινότητας Χαβδά- 
των Νομ. Κεφαλληνίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του Δήμου 
Βόλου (Ν. Μαγνησίας) και καθορισμός ειδικών όρων 


και περιορισμών δόμησης αυτού. 2 

Τροποποίηση του ρυμοτομικού σχεδίου Καματερού 

Αττικής στο Ο.Τ. 108. 3 

Κατηγοριοποίηση, οριοθέτηση και καθορισμός όρων 
δόμησης οικισμού Παρ. Τολοφώνος Κοινότητας Το- 
λοφώνος Νομ. Φωκίδας. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 480 (1) 

Κήρυξη ως αναδασωτέας εκτάσεως 0,600 στρεμμάτων 
στη θέση Πηγάδια περιφέρειας Κοινότητας Χαβδάτων 
Νομ. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις περί διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 


γενέστερα με το Ν.Δ. 532/70. 

2. Τις διατάξεις του άρθρου 117 παράγρ. 3 του Συντάγ¬ 
ματος. 

3. Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεως της χώρας» και 
συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980, και 

β) 182447/3049/24.9.1980. 

5. Την αναφορά της Δ/νσης Δασών Κεφαλληνίας αριθ. 
463/8.2.1994, με την οποία προτείνεται η κήρυξη ως 
αναδασωτέας της αναφερομένης στο θέμα εκτάσεως, 
αποφασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση, με φυσική αναγέννηση, την εκ- 
χερσωθείσα δημόσια δασική έκταση εμβαδού 0,600 
στρεμμάτων που βρίσκεται στη θέση Πηγάδια περιφέ¬ 
ρειας Κοινότητας Χαβδάτων Κεφαλληνίας και προσδιορί¬ 
ζεται από τα στοιχεία Α-Β-Γ - Δ- Ε-Α, όπως φαίνονται 
στο συνημμένο τοπογραφικό διάγραμμα το οποίο αποτε¬ 
λεί αναπόσπαστο μέρος της απόφασης αυτής και ορίζεται 
ως εξής: 

Ανατολικά: Με δημόσια δασική έκταση. 

Δυτικά: Με αγροτικό δρόμο. 

Βόρεια: Με δημόσια δασική έκταση. 

Νότια: Με δημόσια δασική έκταση και αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 8 Φεβρουάριου 1994 
Ο Νομάρχης 

ΝΙΚΟΛΑΟΣ ΠΑΠΑΔΙΟΝΥΣΙΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4001/726 (2) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου του Δήμου Βόλου (Ν. 

Μαγνησίας) και καθορισμός ειδικών όρων και περιορι¬ 
σμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. ?) του Ν. 
1577/1985 «Γενικός Οικοδομικός Κανονισμός» (ΦΕΚ 
21Ο/Α’), όπως τροποποιήθηκαν με το άρθρο 1 (παρ. 2 και 
2) του Ν. 1772/1988 «τροποποίηση διατάξεων του Ν. 
1577/1985 «Γ.Ο.Κ.» και άλλες σχετικές διατάξεις» (ΦΕΚ 
91/Α’). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (ΦΕΚ 435/ 
Β’). 

3. Τις διατάξεις της παρ. Β’ του άρθρου 1 του Π. Δ/τος 
28/5.2.1993 «καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (ΦΕΚ 9/Α’). 

4. Την από 29.10.1993 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

5. Το 88767/8371/29.10.1993 έγγραφο της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 29.11.1993 (αριθ. πρωτ. 107025/10515) 
ένσταση των ενδιαφερομένων Παναγιώτη, Ζήση και Βαρ¬ 
βάρας Μοσχοβίδου. 

7. Τις από 8.12.1993 παρατηρήσεις επί των αντιρρή¬ 
σεων των ενδιαφερομένων. 

8. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154/Α’) και το γεγονός ότι από τις κανονιστικές δια¬ 
τάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού και του οικείου 
Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του Δήμου Βόλου (Ν. 
Μαγνησίας) και ειδικότερα επί της οδού Ογλ αριθ. 77, φε- 
ρόμενο ως ιδιοκτησία Παναγιώτη, Ζήση και Βαρβάρας Μο¬ 


σχοβίδου, όπως αυτό (ραίνεται με κόκκινη διαγράμμιση 
στο σχετικό πρωτότυπο διάγραμμα σε κλίμακα 1:200, που 
θεωρήθηκε από τον Προϊστάμενο της Διεύθυνσης Τοπο¬ 
γραφιών Εφαρμογών με την 4001/1994 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Διατηρητέο θεωρείται το αρχικό κτίριο και οι εναρμο¬ 
νιζόμενες με αυτό μεταγενέστερες προσθήκες, όχι όμως 
και τα πάσης φύσεως καθ' ύψος ή κατ’ επέκταση υπάρχο¬ 
ντα προσκτίσματα που αλλοιώνουν το αρχικό κτίριο. 

Ο καθορισμός των προσκτισμάτων που επιβάλλεται να 
αφαιρεθούν ή να τροποποιηθούν, γίνεται από την Επι¬ 
τροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών στοιχείων του. Σε περίπτωση μορ- 
φολογικών αλλοιώσεων επιβάλλεται η επαναφορά των 
στοιχείων στην αρχική μορφή τους. 

4. Επιτρέπεται η επισκευή, η ενίσχυση του φέροντα ορ¬ 
γανισμού, ο εκσυγχρονισμός των εγκαταστάσεων και γε¬ 
νικά κάθε επέμβαση στο εσωτερικό του κτιρίου για λόγους 
στατικούς και λειτουργικούς, εφόσον δεν αλλοιώνεται ο 
αρχιτεκτονικός χαρακτήρας και οι βασικές αρχές του κτι¬ 
ρίου. 

5. Αιτήσεις για προσθήκη στο διατηρητέο κτίριο ή ανέ¬ 
γερση νέου στον ακάλυπτο χώρο, αποστέλλονται από την 
Πολεοδομική Υπηρεσία στην αρμόδια Υπηρεσία του 
Υπουργείου Περιβάλλοντος, Χωροταξίας και Δημοσίων 
Έργων με γνώμη της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ) για ειδικές ρυθμίσεις σύμ¬ 
φωνα με την παρ. 2 του άρθρου 4 του Ν. 1577/1985 περί 
«Γ.Ο.Κ.», εφόσον δεν παραβλάπτεται το διατηρητέο κτί¬ 
ριο και ο χώρος που το περιβάλλει. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στις όψεις και στη στέγη του κτιρίου. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων στο ισόγειο, που πληροφορούν για 
τυχόν χρήση του κτιρίου. 

7. Για κάθε επέμβαση στο εσωτερικό και εξωτερικό του 
κτιρίου καθώς και για την τοποθέτηση επιγραφών, απαι¬ 
τείται η έγκριση της Ε.Π.Α.Ε. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1994 

Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 


οδοί; κομουνλουρο· 



κιτριού ιδιοκτησίας Μοσχο'βιδη 
εττι της οδοδ Ογλ 77— οτον Β ο λ ο 
κλ. 1:200 

Αριθ. οικ. 2848/179 (3) 

Τροποποίηση του ρυμοτομικού σχεδίου Καματερού Αττι¬ 
κής στο Ο.Τ. 108. 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923, 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α), όπως 
τροποποιήθηκαν και συμπληρώθηκαν με το αριθ. 
1018/71 Ν. Δ/γμα (ΦΕΚ 220/Α') και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του Π. Δ/τος 183/86 (ΦΕΚ 70/Α'). 

4. Τις διατάξεις του άρθρου 29Α' του Ν. 1558/1985, 
όπως συμπληρώθηκαν με το άρθρο 27 του Ν. 2081/ 
1992. 

5. Την αριθ. 204/12.7.1993 γνωμοδότηση του Δημοτι¬ 
κού Συμβουλίου Καματερού. 

6. Την αριθ. 2/94 (θέμα 13ο) γνωμοδότηση του Συμ¬ 
βουλίου ΧΟΠ Νομού Δυτ. Αττικής, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
Καματερού στο Ο.Τ. 108 με: 


α) Την έγκριση της οδού που βρίσκεται εντός αυτού και 
τον χαρακτηρισμό της σε «πεζόδρομο», και 
β) Την επιβολή προκηπίου, στην προαναφερθείσα οδό, 
πλάτους 3.00 μέτρων, όπως φαίνεται στο σχετικό πρωτό¬ 
τυπο σχεδιάγραμμα σε κλίμακα 1:500, που έχει θεωρηθεί 
από τον Δ/ντή της Δ/νσης Πολεοδομίας Δυτ. Αττικής και 
που το συνοπτικό του αντίγραφο δημοσιεύεται με αυτή 
την απόφαση στην Εφημερίδα της Κυβερνήσεως. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου Καματερού. 

Άρθρο 3 

Η ισχύς της απόφασης αρχίζει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 8 Φεβρουάριου 1994 

Η Νομάρχης 
ΜΑΡΘΑ ΣΗΜΑΝΤΩΝΗ 

Αριθ. οικ. 380 (4) 

Κατηγοριοποίηση, οριοθέτηση και καθορισμός όρων δό¬ 
μησης οικισμού Παρ. Τολοφώνος Κοινότητας Τολοφώνος 
Νομ. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις του άρθρου 42 παρ. 5 του Ν. 1337/83 
(ΦΕΚ 33/Α'), όπως αντικαταστάθηκε από το άρθρο 8 παρ. 
17 του Ν. 1512/85 (ΦΕΚ 4/Α’). 

2. Τις διατάξεις του Π.Δ. 24.4.85 (ΦΕΚ 181/Δ73.5.85) 
περί του τρόπου καθορισμού ορίων οικισμών της χώρας 
μέχρι 2.000 κατοίκους, κατηγορίες αυτών και καθορισμός 
όρων και περιορισμών δόμησής τους, όπως αυτό συμπλη¬ 
ρώθηκε, τροποποιήθηκε και ισχύει σήμερα. 

3. Τις προτάσεις των ιδιωτών μελετητών μηχανικών 
στους οποίους ανατέθηκε σχετική μελέτη στα πλαίσια του 
προγράμματος των ανοικτών πόλεων που αφορούν στον 
προσδιορισμό των ορίων των υπόψη οικισμών που τους 
χαρακτηρίζουν συνεκτικούς, μεσαίους, αδιάφορους και 
φθίνοντες. 

4. Τα δελτία αρχιτεκτονικής αναγνώρισης των οικισμών 
που συμπληρώθηκαν από τους ίδιους μελετητές κατά τις 
υποδείξεις των σχετικών προδιαγραφών του τότε ΥΧΟΠ. 

5. Την από 20.6.1993 εισήγηση του ΤΠ&ΠΕ συμβούλιο 
Υ.ΠΕ.ΧΩ.Δ.Ε. 

6. Την 139/10.2.93 απόφαση του Κοινοτικού Συμβου¬ 
λίου Τολοφώνος. 

7. Την από 9.7.93 ομόφωνη γνωμοδότηση του Συμβου¬ 
λίου Χ.Ο.Π. Νομ. Φωκίδας (πρακτικό 8/92,4ο θέμα), απο¬ 
φασίζουμε: 

Κατατάσσουμε τον οικισμό Παρ. Τολοφώνος της Κοινό¬ 
τητας Τολοφώνος Νομ. Φωκίδας στις κατηγορίες των συ¬ 
νεκτικών, μεσαίων, αδιάφορων και φθινόντων. 

Καθορίζουμε τα όρια του οικισμού αυτού με στοιχεία 
όπως αυτά φαίνονται στο σχεδιάγραμμα που συνοδεύει 
αναπόσπαστα την παρούσα απόφαση, το οποίο συντά¬ 
χθηκε βάσει στοιχείων χαρτών και επιτόπιου ελέγχου. 

Καθορίζονται ως όρια τα υπό στοιχεία (1-2-3-4-5-6 
- 7 - θάλασσα - 1) και (Α - Β - Γ - Δ - Ε - Α) όπου μέσα σ’ 
αυτό υπάρχουν τα υπό στοιχεία (1-2-8-9-10-11-12- 
13-14-15-16-17-18-1) και (19 -20-21 -22-23- 
19) και (Α - Β - Γ - Δ - Ε - Α) τρία συνεκτικά (κεντρικά) τμή¬ 
ματα. 

Καθορίζουμε τους παρακάτω γενικούς και ειδικούς 
όρους και περιορισμούς δόμησης: 

Α) Γ ενικοί όροι δόμησης: 

Α1) Εντός των ορίων του οικισμού ισχύουν οι γενικοί 
όροι δόμησης που προβλέπονται από το Π.Δ. 24.4.85 
(ΦΕΚ 181 /Δ73.5.85), όπως αυτό συμπληρώθηκε και τρο¬ 
ποποιήθηκε και ισχύει σήμερα. 

Για τα συνεκτικά τμήματα των οικισμών ορίζεται αρτιό¬ 
τητα: 

Εμβαδόν = 300 μ2. 

Πρόσωπο = 12 μ. 

Για το μη συνεκτικό τμήμα των οικισμών ορίζεται αρτιό¬ 
τητα: 

Εμβαδόν = 1.000 μ2. 

Πρόσωπο = 18 μ. 

Α2) Κατά παρέκκλιση εντός των ορίων των οικισμών θε¬ 
ωρούνται άρτια τα οικόπεδα με όποιο εμβαδόν είχαν την 
3.5.85, ημέρα δημοσίευσης του από 24.4.85 Π.Δ. 

Β) Ειδικοί όροι δόμησης: 

Εκτός από τους ειδικούς όρους δόμησης που αναγρά¬ 


φονται στην καρτέλλα που συνοδεύει την παρούσα, επι¬ 
βάλλονται και οι εξής: 

Β1) Υποχρεωτική κατασκευή κεραμοσκεπούς στέγης 
μέγιστης κλίσης 35% σε ποσοστό τουλάχιστον 80% της 
πραγματοποιούμενης κάλυψης του κτιρίου, έστω και αν 
προβλέπεται ή υπολείπεται κατασκευή ορόφου καθ’ 
ύψος. 

Β2) Οι εξώστες πρέπει να απέχουν μεταξύ τους ελάχι¬ 
στη απόσταση 1 μ., να μην υπερβαίνουν την διάσταση των 
5 μ. παράλληλα προς την αντίστοιχη όψη του κτιρίου, και 
συνολικά να μην υπερβαίνουν σε μήκος το 70% ανά όψη 
κτιρίου. Συνεχόμενοι γωνιακοί εξώστες δεν επιτρέπο¬ 
νται. 

Β3) Τα κουφώματα θα πρέπει να είναι ξύλινα καρφωτά, 
περσιδωτά, ταμπλαδωτά ή συνθετικά. 

Β4) Παρέκκλιση από τα παραπάνω Β1, Β2, Β3 επιτρέ¬ 
πεται μετά από έγκριση της ΕΠΑΕ. 

Γ) Λοιποί όροι: 

Γ1) Κάθε οικόπεδο για να είναι οικοδομήσιμο πρέπει να 
έχει πρόσωπο σε κοινόχρηστο χώρο καθ’ όλο το μήκος του 
προσώπου του και ειδικότερα: 

Γ1.1) Σε υπάρχοντα κοινόχρηστο χώρο ελάχιστου πλά¬ 
τους 6.00 μ. Όπου το πλάτος αυτό υπολείπεται των 6.00 
μ. πρέπει να παραχωρείται σε κοινή χρήση με συμβολαιο¬ 
γραφική πράξη λωρίδα τόσου πλάτους ώστε μέχρι τον 
άξονα του υπάρχοντος δρόμου να επιτυγχάνεται το ήμισυ 
του απαιτητού πλάτους των 6.00 μ. ήτοι 3.00 μ. Της παρα¬ 
πάνω ρύθμισης εξαιρούνται τα τμήματα του οικοπέδου 
που καταλαμβάνονται από οικοδομές. Σε περίπτωση κα¬ 
τεδάφισης των παραπάνω οικοδομών καθώς και για οικό¬ 
πεδα κατά παρέκκλιση άρτια η παραχώρηση θα γίνεται 
σύμφωνα με την παρ. 4 του αρ. 6 του Π.Δ. 24.4/3.5.85, 
όπως ισχύει σήμερα. 

Γ1.2) Όταν δημιουργείται κοινόχρηστος χώρος από κοι¬ 
νού από όμορους ιδιοκτήτες με συμβολαιογραφική πράξη 
παραχώρησης σε κοινή χρήσης, αυτός πρέπει να έχει πλά¬ 
τος 6.00 μ. 

Γ1.3) Όταν δημιουργείται κοινόχρηστος χώρος κατά 
μήκος του ορίου ιδιοκτησίας, και εφόσον δεν έχει γίνει η 
από κοινού παραχώρηση της προηγουμένης παραγράφου, 
θα πρέπει με συμβολαιογραφική πράξη να τίθεται σε κοινή 
χρήση λωρίδα οικοπέδου πλάτους 4.00 μ., οπότε η οικο- 
δομησιμότητα θα ισχύει μόνο για την ιδιοκτησία που κάνει 
την παραχώρηση. Η κατάτμηση και οικοδομησιμότητα των 
όμορφων οικοπέδων με χρήση του παραχωρηθέντος κοι¬ 
νόχρηστου χώρου δεν επιτρέπεται παρά μόνο μετά από 
αμοιβαία παραχώρηση με συμβολαιογραφική πράξη λωρί¬ 
δας οικοπέδου ελάχιστου συνολικού πλάτους 8.00 μ. 

Γ1.4) Σε γωνιακά οικόπεδα εφαρμόζεται η παρ. Γ1.1 σε 
όλα τα πρόσωπα του οικοπέδου. Μπορεί να εφαρμοσθεί η 
παρ. 4 αρ. 6 του Π.Δ. 24-4/3.5.85, όπως ισχύει στα πέραν 
του ενός πρόσωπα. 

Γ1.5) Προϋπόθεση για την πραγματοποίηση της παρα¬ 
χώρησης της οικοπεδικής λωρίδας των παραπάνω περι¬ 
πτώσεων είναι η έγκριση από την αρμόδια για την χορή¬ 
γηση της οικοδομικής άδειας αρχή. 

Γ2) Η οικοδομή στα οικόπεδα μεγαλύτερα των 500 μ 2 
πρέπει να απέχει 2.50 μ. από τα όρια του οικοπέδου και 
την γραμμή δόμησης. Αν με την εφαρμογή της απόστασης 
των 2.50 μ. από τα όρια δεν μπορεί να κατασκευασθεί κτί¬ 
ριο πλάτους 7.00 μ., επιτρέπεται η επαφή αυτού με τα 
όρια. 

Γ3) Σε οικόπεδα επιφανείας μικρότερης των 500 μ 2 και 

βάθους μεγαλύτερου των 12.00 μ., η οικοδομή θα απέχει 
ελάχιστη απόσταοη 2.50 μ. από την γραμμή δόμησης. Πα¬ 
ρέκκλιση από την παρούσα θα εγκρίνεται από την ΕΠΑΕ 
που θα καθορίζει την ελάχιστη απόσταση αντί αυτής των 
2.50 μ. 

Γ4) Στα οικόπεδα που έχουν πρόσωπο στον Εθνικό 
δρόμο Ιτέας - Ναυπάκτου οι οικοδομές θα πρέπει να το¬ 
ποθετούνται, το ελάχιστο, σε μεν το τμήμα (7-8) στο όριο 
απαλλοτρίωσης, και στο αδόμητο τμήμα της περιοχής 
(6-5) σε απόσταση 45 μ. από τον άξονα του δρόμου. 

Γ5) Στα οικόπεδα της περιοχής (2-3) οι οικοδομές θα 
πρέπει να απέχουν ελάχιστη απόσταση 10.00 μ. από το 
υψηλότερο σημείο της όχθης του ποταμού. 

Γ6) Οι οικοδομές που έχουν πρόσωπο στο αδόμητο 
τμήμα του δρόμου παρ. Τολοφωνος - Τολοφώνος και ειδι- 


κώτερα στην περιοχή (18-17 - γέφυρα εθνικού) θα απέ¬ 
χουν 4.0 μ. από το όριο του δρόμου και τουλάχιστον 8.0 μ. 
από τον άξονα του δρόμου. 

Γ7) Οι οικοδομές που έχουν πρόσωπο στον παραλιακό 
δρόμο και στο τμήμα του εθνικού δρόμου (7-6-5) θα πρέ¬ 
πει να τυγχάνουν και της έγκριτης της ΕΠΑΕ. 

Γ8) Από τις διατάξεις της απόφασης αυτής δεν προκα- 
λείται δαπάνη σε βάρος του Προϋπολογισμού της Κοινό- 
τητος Τολοφώνος. 

Γ9- Η απόφαση αυτή να δημοσιευθεί στην Εφημερίδα 
της Κυβερνήσεως. 

Αμφισσα, 26 Ιανουάριου 1994 
Ο Νομάρχης 

ΑΝΑΣΤΑΣΙΟΣ ΓΑΡΥΦΑΛΛΙΔΗΣ 

